**Seletuskiri**

**Projekteerimistingimuste eelnõu Viljandis Reinu tee 46 krundile**

**puidutööstushoone püstitamiseks**

Osaühing Tohvri Puit (registrikood 10335664) nimel esitas 22.01.2016 Tarmo Vainola Viljandi Linnavalitsusele projekteerimistingimuste taotluse krundile Reinu tee 46 puidutööstuse hoone püstitamiseks. Projekteerimistingimustega suurendatakse ehitusseadustiku § 27 lõike 4 punkti 2 alusel rajatava hoonestuse tehnoloogilistest nõuetest tulenevalt kehtiva detailplaneeringuga määratud hoonestusala.

Ehitusseadustiku § 27 lõike 1 punkti 1 kohaselt võib Viljandi Linnavalitsus kehtiva detailplaneeringu olemasolul anda ehitusloakohustusliku hoone ehitusprojekti koostamiseks projekteerimistingimusi, kui detailplaneeringu kehtestamisest on möödas üle viie aasta.

Ehitusseadustiku § 31 lõike 1 alusel tuleb projekteerimistingimuste andmine korraldada avatud menetlusena.

Krundi Reinu tee 46 kohta on olemas kehtiv detailplaneering, tähis DP 2009-12 „Kvartalis nr 232 krunt nr 7 aadressiga Reinu põik 4 ning Viljandi ringtee, Riia maantee, Reinu tee ja Reinu põiguga ümbritsetud maa-ala detailplaneering“, kehtestatud Viljandi Linnavalitsuse 13.12.2010 korraldusega nr 672.

Detailplaneeringut näeb Viljandi Linnavalitsuse arhitektuuriametis tööaegadel ja Viljandi linna kodulehel detailplaneeringute registris Atlas <http://www.tarkvarastuudio.ee/vil_atlas/atlas.phtml?menu_id=plan&plankood=AAAAVA>

Projekteerimistingimustega täpsustatakse Ehitusseadustiku § 27 lõike 4 punkti 2 alusel hoonestusala tingimusi. Krundi Reinu tee 46 hoonestusala pindalaga 9438 m2 lubatakse suurendada kuni 10 protsenti (ligikaudu 943 m2).

Projekteerimistingimusi ei anta detailplaneeringus kehtestatud planeeringulahenduse olemuslikuks muutmiseks.

Projekteerimistingimuste eelnõu pannakse koos projekteerimistingimuste taotluse ja lisadega avalikkusele tutvumiseks välja 08.02.2016. Viljandi linna veebilehele.

Teade projekteerimistingimuste andmise menetlemise algatamise kohta avaldatakse ajalehes „Sakala“.

Avalik väljapanek kestab kuni 22.02.2016 ja kuni selle kuupäevani on huvitatud isikutel ja isikutel, kelle õigusi võib avatud menetluse korras antav õigusakt puudutada, õigus esitada eelnõu või taotluse kohta ettepanekuid ja vastuväiteid Viljandi Linnavalitusele kohapeal, posti teel aadressile Johan Laidoneri plats 5, 71020 Viljandi või e-postile viljandi@viljandi.ee .

Viljandi Linnavalitsus teatab ettepanekust projekteerimistingimuste andmist arutada ilma avalikku istungit läbi viimata.